Nariadenie Komisie (EHS) č. 2028/93
z 26. júla 1993,
ktorým sa mení a dopĺňa nariadenie (EHS) č. 1609/88 vzhľadom na najneskorší dátum, do ktorého sa musí maslo uskladniť, aby sa mohlo predávať podľa nariadení (EHS) č. 3143/85 a (EHS) 570/88
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], v znení nariadenia (EHS) č. 2071/92 [2], najmä jeho článku 6 ods. 7,
so zreteľom na nariadenie Rady (EHS) č. 985/68 z 15. júla 1968 ustanovujúcej všeobecné pravidlá pre intervenovanie na trhu s mliekom a smotanou [3], v znení nariadenia (EHS) č. 2045/91 [4], najmä jeho článku 7a,
keďže podľa článku 1 nariadenia Komisie (EHS) č. 3143/85 z 11. novembra 1985 o predaji za znížené ceny intervenčného masla určeného na priamu spotrebu vo forme koncentrovaného masla [5], v znení nariadenia (EHS) č. 1756/93 [6], malo byť predávané maslo uskladnené pred dátumom, ktorý bude upresnený; keďže to isté sa týka aj masla predávaného podľa opatrení ustanovených v nariadení Komisie (EHS) č. 570/88 zo 16. februára 1988 o predaji masla za znížené ceny a o dotáciách pre smotanu, maslo a koncentrované maslo určené na používanie pri výrobe výrobkov z cesta, zmrzliny a iných potravín [7], v znení nariadenia (EHS) č. 1813/93 [8];
keďže článok 1 nariadenia Komisie (EHS) č. 1609/88 [9], v znení nariadenia (EHS) č. 1761/93 [10], určuje najneskorší dátum na uskladnenie masla predávaného podľa nariadení (EHS) č. 3143/85 a (EHS) č. 570/88;
keďže nemecká intervenčná agentúra skladuje množstvo masla, ktoré bolo uložené do skladov medzi aprílom a júlom 1991 a ktoré bolo vyrobené na území bývalej Nemeckej demokratickej republiky; keďže je pravdepodobné, že toto maslo pravdepodobne podľahne skaze, ak bude uskladnenie trvať dlhšie; keďže z toho dôvodu by toto maslo malo byť prioritne predané a najneskorší dátum na uskladnenie určený v nariadení (EHS) č. 1609/88 by mal byť na tento účel upravený;
keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Nasledujúci odsek sa týmto dopĺňa do článku 1 nariadenia (EHS) č. 1609/88:
"Bez ohľadu na horeuvedené dátumy, nemecké maslo označené ako "Export-Qualität" malo byť uskladnené pred 1. augustom 1991."
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 26. júla 1993